Diari Oficial de la Generalitat Valenciana


Sumari del DOGV 3227, del 22-04-1998 (1998/2231)

ACORD de 29 de gener de 1998, de la Comissió Territorial d'Urbanisme de València, que fa referència a modificació núm. 3 del Pla General d'Ordenació Urbana de Vinalesa.
------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2231


Data del document
:   29-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 29 de gener de 1998, de la Comissió Territorial d'Urbanisme de València, que fa referència a modificació núm. 3 del Pla General d'Ordenació Urbana de Vinalesa. [1998/X2231]
  
Vist l'expedient tramés per l'Ajuntament de Vinalesa que fa referència a la modificació núm. 3 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió del dia 26 de maig de 1997 i, després del pertinent període d'informació pública, en el qual no es van presentar al·legacions, el va aprovar provisionalment el mateix òrgan el 7 de novembre de 1997.
  
Segon
  
El projecte consta de memòria i documents d' informació i d'ordenació.
  
Tercer
  
El director general d'Urbanisme i Ordenació Territorial va emetre el 18 de juliol de 1997 un informe previ, de caràcter favorable, respecte del projecte de modificació núm. 3 del Pla General d'Ordenació Urbana de Vinalesa.
  
Quart
  
L'objecte de la modificació és el canvi de qualificació d'una superfície de 5.958 m² de sòl no urbanitzable de protecció agrícola que passa a sòl no urbanitzable equipament esportiu, tot això per a possibilitar l'ampliació de les instal·lacions esportives limítrofes.
  
Cinquè
  
La Comissió Informativa de la Comissió Territorial d'Urbanisme de València, en la sessió del 26 de gener de 1998, va emetre un informe relatiu al projecte de què tractem i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La Direcció General per al Desenvolupament Sostenible de la Conselleria de Medi Ambient va emetre, amb data 13 d'octubre de 1997, Declaració d'Impacte Ambiental en què estimava acceptable, des del punt de vista ambiental, el projecte de modificació núm. 3 del Pla General d'Ordenació Urbana de Vinalesa.
  
Segon
  
La tramitació ha sigut correcta, d'acord amb el que estableix l'article 38, per remissió del 55.1 de la Llei 6/1994, de 15 de novembre, Reguladora de l'Activitat Urbanística.
  
Tercer
  
La documentació està completa, als efectes del compliment del que estableix l'article 27 de la LRAU.
  
Quart
  
Les determinacions que conté aquesta modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Cinquè
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que estableix l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10. A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això, la Comissió Territorial d'Urbanisme de València, en la sessió celebrada el 29 de gener de 1998, acorda:
  
Aprovar definitivament la modificació núm. 3 del Pla General d' Ordenació Urbana de Vinalesa, i l'Ajuntament de Vinalesa haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no exhaureix la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció de aquesta notificació.
  
Tot això, sense perjudici que puga interposar qualsevol altre recurs que estime oportú.
  
València, 29 de gener de 1998.- El secretari de la Comissió Territorial d'Urbanisme: José Manuel Palau Navarro.